钦定古今图书集成/明伦汇编/氏族典/第068卷 > 朱跸
## 钦定古今图书集成/明伦汇编/氏族典/第068卷 > 朱跸

按《宋史朱跸传》：“跸，湖州安吉人，知钱塘县。建炎三年，
金人陷杭州，初犯馀杭，守臣康允之退保赭山。跸白
允之率弓手土军前路拒敌，使杭民为逃死计。行二
十里，遇金兵，跸两中流矢，左右掖至天竺山，犹能率
乡兵御敌，后数日遇害。时兀术自安吉进兵，过独松
关，曰：‘南朝若以羸兵数百守此，吾岂能遽度哉’！”